kardosdrur/scandi-wiki huggingface dataset:
Amandaprisen 2016

Den 32. uddeling af Amandaprisen fandt sted den 26. august 2016 i Scandic Maritim Hall i Haugesund. Under prisuddelingen blev Amandaprisen i 20 forskellige kategorier delt ud. Prisuddelingen blev udsendt på TV2 og var produceret af Rubicon TV. Jakob Oftebro var programleder for første gang.

Prisuddelingen markerede afslutningen på den norske filmfestival.

Bølgen vandt prisen for bedste film mens Louder than Bombs vandt flest priser (fire). Liv Bernhoft Osa vandt bedste kvindelige skuespiller for hendes rolle i Pyromanen mens Anders Baasmo Christiansen vandt bedst mandlige skuespiller for hans rolle i Welcome to Norway. Amandakomiteens Ærespris gik til Anne Marit Jacobsen.

Prisuddelingen blev set af 322.000 personer i Norge.

Vindere og nominerede 
De nominerede til den 32. prisuddeling blev annonceret den 15. juni 2016 på Filmens Hus i Oslo af juryleder Ellen Horn. Louder Than Bombs fik otte nomineringer, mens Bølgen fik seks.

Vindere 
Vinderen er markeret med fed skrift.

Flest nomineringer

Kilder

Eksterne henvisninger 
 Amanda på filmfestivalen.no

Amandaprisen
Kultur i 2016
KÍ Klaksvík (kvinder)

KÍ Klaksvík Kvinnur er KÍ Klaksvíks kvindefodboldhold. KÍ Klaksvík (KÍ er forkortelse af Klaksvíkar Ítróttafelag)er en færøsk fodboldklub, baseret i Klaksvík og grundlagt i 1904. Klubben spiller i blåt og hvidt. Deres stadion, Djúpumýra, har en kapacitet på 3.000. KÍ's kvindehold blev etableret i 1985 og har vundet det færøske mesterskab 20 gange, heraf 17 gange i rad fra 2000 til 2016. De har vundet pokaltureneringen 14 gange pr. 2020.

Hæder 
 Betri Deildin kvinnur
 Vindere (23): 1997, 2000 to 2016, 2019, 2020, 2021, 2022, 2023
 Steypakappingin kvinnur
 Vindere (16): 2000, 2001, 2003, 2004, 2006, 2007, 2008, 2010, 2011, 2012, 2013, 2014, 2015, 2016, 2020, 2022

Aktuel trup

Forhenværende landsholdsspillere 
  Færøerne: Randi Wardum

Resulter i Europa 
Pr. 2016 er KI det eneste hold, der har kvalificeret sig til hver eneste UEFA sæson. De er dog aldrig gået videre til slutspillet.

Se også 
 KÍ Klaksvík (mænd)

Referencer 

Fodboldklubber i Færøerne
Kvindefodboldklubber
Ernst Herter

Ernst Gustav Herter (født 14. maj 1846 i Berlin, død 21. december 1917 sammesteds) var en tysk billedhugger. 

Herter var uddannet på og senere professor ved Akademiet i sin fødeby. Han vakte først opmærksomhed med Bakkantinde, der leger med en dreng (1870), skabte derefter Antigone i forskellige fremstillinger, Orestes, Såret Achilleus (1879); for Berlins Nationalgalleri statuetten (bronze) Hvilende Alexander, senere Døende Achilleus (i gips 1881, Ny Carlsberg Glyptotek). I øvrigt udførte Herter megen dekorativ og monumental skulptur: statuen af kejser Vilhelm I (Kriminalrettens bygning i Berlin), krigermindesmærker, kejser-Vilhelm-monumentet i Holtenau (1900) og så videre. Det for Düsseldorf bestemte mindesmærke for Heinrich Heine blev på grund af patriotisk modstand afvist og opstillet i New York (1899); en portrætfigur af samme digter kom til kejserinde Elisabeths lystslot på Korfu. Hans statue Odysseus var en tid opstillet i bronze på Langelinie i København.

Kilder 

  
 

Billedhuggere fra Tyskland
Tyskere i 1800-tallet
Tyskere i 1900-tallet
Personer fra Berlin
Marcus Dahlin

Marcus Dahlin (født 29. Maj 1991) er en svensk håndboldspiller, der spiller for SønderjyskE Håndbold som højre back. Han har tidligere optrådt for TMS Ringsted og IFK Kristianstad.

Referencer

Eksterne henvisninger 
 

Håndboldspillere fra Sverige
William Sampson

William Sampson henviser til blandt andre:

 William Sampson (1590?–1636?) – engelsk dramatiker
 William T. Sampson (1840–1902) – amerikansk admiral
 Will Sampson (1933–1987) – amerikansk skuespiller
Den venetianske skole i maleriet

Den venetianske skole er en stilbetegnelse inden for den bildende kunst fra tidlig renæssance til og med rokoko. Betegnelsen bruges om en gruppe italienske malere knyttet til Venedig. Karakteristisk for skolen var brugen af farve og lys, som spillede en dominerende rolle.

Ledende kunstnere i 1400-tallet var brødrene Giovanni og Gentile Bellini og Vittore Carpaccio, derefter højrenæssancens mestre som Giorgione og skolens mest fremtrædende repræsentant Tizian; i sidste halvdel af 1500-tallet Veronese og Tintoretto, "den lille farver".

En ny opblomstring af den venetianske skole indtraf i 1700-tallet med kunstnere som Tiepolo, vedutmalerne Giovanni og Bernardo Canaletto og Francesco Guardi.

Galleri

Kilde
 "Den Venetianske Skole". (6. maj 2016). I Store norske leksikon. Hentet 12. april 2017 fra https://snl.no/den_venetianske_skole . (Med "Fri gjenbruk")

Kunst fra Italien
Renæssance
Rokoko
DAKS

DAKS er et britisk luksus modehus, der blev grundlagt i 1894 af Simeon Simpson.

DAKS er kongelig hofleveradør til det britiske kongehus og er et af 15 firmaer af 820, der har fået royal warrant fra tre medlemmer af kongefamilien. Den første blev tildelt DAKS’ Simpson Piccadilly-butik i 1956 af hertugen af Edinburgh, af dronning Elizabeth i 1962 og  prinsen af Wales i 1982.

DAKS eksporterer til 30 lande verden over og bliver forhandlet i over 2.000 specialforretninger. Navnet er en kombination af Alexander Simpson og det første og sidste bogstav i hans forretningsforbindels Dudley Beck.

Historie 
I 1894 lejede Simeon Simpson i en alder af 16 år et værelse på Middlesex Street i East London for at stifte en virksomhed med skræddersyet tøj med højt håndværksmæssigt niveau. Adskillige opfindelser inden for teknologi blev introduceret bl.a. maskiner, der kunne sy knaphuller og elektriske save eller knive, der kunne skære mange lagt stof på samme tid. Simpson så potentialet i det nye udstyr til fremstilling af beklædningsvarer, mens han stadig oprethold en høj kvalitet, og han forsøgte af forbedre ready-to-wearstandarden, da hverken mænd eller kvinder betragtede den som ordentlig på dette tidspunkt. Simpsons metoder viste sig at virke, da de øgede kvantiteten af varerne, der kunne produceres, og han fik oprettet flere fabrikker i London, der snart efter havde brug for udvidelser i de første år.

Alexander Simpson, hans anden søn, startede i firmaet i 1917, da han var 15 år, og  i 1929 havde han planlagt og åbnet en større fabrik i Stoke Newington, hvor produktionen kunne  centraliseres. Den blev udvidet få år senere.

Referencer

Eksterne henvisninger 

 

Beklædningsvirksomheder fra Storbritannien
Etableret i 1894
Virksomheder i London
Bromma Station

Bromma Station (Bromma stasjon) var en jernbanestation på Bergensbanen, der lå ved Bromma i Hallingdal i Nes kommune i Norge. 

Stationen åbnede som holdeplads 21. december 1907 som en del af strækningen mellem Geilo og Gulsvik. Den blev opgraderet til station 6. april 1911. Betjeningen med persontog ophørte 23. maj 1982. Stationsbygningen, der blev opført efter tegninger af Paul Armin Due i 1908, er solgt fra.

Den nu nedlagte station er den eneste bebyggelse i dalen nord for Hallingdalselven. Der er ingen bro mellem stationen og den sydlige side i Børtnes, så om sommeren måtte man sejle til og fra stationen og om vinteren færdes på isen.

Litteratur

Eksterne henvisninger 

Stationer på Bergensbanen
Nedlagte jernbanestationer i Norge
Etableret i 1907
Jernbanestationer i Viken
Eggjareid Station

Eggjareid Station (Eggjareid holdeplass) er en tidligere jernbanestation på Bergensbanen, der ligger i Raundalen i Voss kommune i Norge.

Stationen åbnede som trinbræt 16. maj 1936. Indtil 9. december 2012 blev den betjent af lokaltog mellem Bergen og Myrdal. På det tidspunkt bestod den af et spor og en perron med et læskur i rødmalet træ.

Litteratur

Eksterne henvisninger 

Stationer på Bergensbanen
Jernbanestationer i Norge uden persontrafik
Etableret i 1936
Jernbanestationer i Hordaland
Hymner og ukrudt

Hymner og ukrudt er et album med jazzviser skrevet, sat i musik og indspillet af Benny Andersen og Povl Dissing i 1984. Albummets cover har en mælkebøtte på, og spor nr. 2 på side A, Mælkebøttens dans, er en instrumental tilegnet Jan Johansson.

Spor

Referencer 

Album fra 1984
Grindvoll Station

Grindvoll Station (Grindvoll stasjon) er en tidligere jernbanestation på Roa-Hønefossbanen, oprindeligt en del af Bergensbanen, der ligger ved byområdet Grindvoll i Lunner kommune i Norge. Stationsbygningen, der er opført efter tegninger af Paul Armin Due, er af Flikkeid-typen, der er en blanding af schweizer- og jugendstil.

Stationen åbnede som holdeplads 1. december 1909, da banen blev forlænget fra Gulsvik via Hønefoss til Roa. Den blev opgraderet til station 1. maj 1910. Den blev fjernstyret 10. december 1973, og 1. juli 1975 blev den gjort ubemandet. Betjeningen med persontog ophørte 1. december 1990, efter at Oslotunnelen var blevet åbnet i 1980, og fjerntogene til Bergen var begyndt at køre via Drammen i stedet for via Roa i 1984. Den tidligere station fungerer i dag som krydsningsspor men har også sidespor.

Litteratur

Eksterne henvisninger 

 Grindvoll Stations hjemmeside

Stationer på Bergensbanen
Jernbanestationer i Norge uden persontrafik
Etableret i 1909
Jernbanestationer i Oppland
Otto Hauser

Otto Hauser henviser til blandt andre:

 Otto Hauser (arkæolog) (1874–1932) – schweizisk kunsthandler og arkæolog
 Otto Hauser (forfatter) (1876–1944) – østrigsk forfatter
Isabel Neville

Isabel Neville (5. september 1451 - 12. december 1476) var ældste datter af Richard Neville, 16. jarl af Warwick, 'Kongemageren under Rosekrigene. 

I 1469 blev hun gift med Georg, hertug af Clarence. Hun var mor til Margaret Pole, grevinde af Salisbury og Edvard, jarl af Warwick.
Isabel Neville var storesøster til Anne Neville.

Eksterne henvisninger 

Englændere i 1400-tallet
Kvinder i middelalderen
Miska Hauser

Miska (egentlig Michael) Hauser (født 1822 i Pressburg, død 9. december 1887 i Wien) var en østrigsk violinvirtuos.

Hauser, der var elev af Kreutzer, Mayseder og Sechter i Wien, foretog fra 1840 vidtstrakte koncertrejser, ikke alene gennem hele Europa — han optrådte vinteren 1843—44 i København 3 gange på det kongelige Teater og ved flere koncerter og besøgte samtidig Norge og Sverige — men også i Amerika, Australien, på Sydhavsøerne, i Ægypten og så videre. Ved sin virtuose teknik og et indsmigrende, smeltende foredrag fejrede han store triumfer. Hans violinkompositioner, bravurstykker og små Lieder ohne Worte stod i sin tid i høj kurs, navnlig hos dilettanter. Sine rejseerindringer samlede han i Wanderbuch eines oesterreichischen Virtuosen (2 bind, Leipzig 1858—59).

Kilder 
  

Violinister fra Østrig
Klassiske violinister
Østrigere i 1800-tallet
Personer fra Bratislava
Nikita (navn)

Nikita er et græsk drengenavn (Νικιτας, fra anikitos, uovervindelig), som ikke har et ækvivalent pigenavn, da betydningen er uovervindelig i betydningen mand. Navnet bruges i kristne ortodokse lande, især Grækenland og Rusland.
I flere vestlige lande, bl.a. angelsaksiske lande og Danmark er det blevet moderne at bruge navnet som pigenavn - i Danmark er der således cirka 600 kvinder og cirka 80 mænd med dette navn.

Kilde 

Drengenavne
Pigenavne
Otto Hauser (forfatter)

Otto Hauser (født 22. august 1876 i Dianes ved Vrbovec, Kroatien, død 26. maj 1944 i Blindendorf, Niederösterreich) var en østrigsk forfatter.

Hauser studerede teologi og orientalske sprog ved Universitetet i Wien. Han har skrevet fortællinger som Lehrer Johannes Johannsen og Lucidor, der Unglückliche, der 1904 er udkommet i dansk oversættelse, og offentliggjort en række metriske oversættelser, blandt andet af dansk lyrik fra tidsrummet 1872—1902. Hauser har også skrevet et drama Mutter und Sohn. En af hans romaner behandler revolutionsåret 1848.

Kilder 

 

 

Oversættere fra Østrig
Romanforfattere fra Østrig
Dramatikere fra Østrig
Tysksprogede forfattere
Østrigere i 1800-tallet
Østrigere i 1900-tallet
Jeg elsker dig (film fra 1987)

Jeg elsker dig er en dansk dramafilm fra 1987, instrueret af Li Vilstrup

Medvirkende 

 Peter Hesse Overgaard som Jens
 Pernille Hansen som Janne
 Ulla Henningsen som Psykologen
 Sonja Oppenhagen som Bitten, Jannes mor
 Egon Stoldt
 Jørgen Bing
 Gurli Wiethøfft-Hansen
 Malene Krogh
 Bodil Lassen
 Henrik Moltzen
 Sissel Brandi-Hansen
 Rolf Munkholm-Jensen
 Finn Clausen

Eksterne henvisninger 
 

Danske film fra 1987
Dramafilm fra Danmark
Kroatien Rundt 2017

Kroatien Rundt 2017 var den 12. udgave af det kroatiske landevejscykelløb. Løbet foregik i perioden 18. til 23. april 2017. Løbet var en del af UCI Europe Tour 2017 og var i kategorien 2.1. Den samlede vinder af løbet blev italienske Vincenzo Nibali fra .

Ryttere og hold

Danske ryttere 
 Jesper Hansen kørte for 
 Sebastian Lander kørte for GM Europa Ovini

Etaperne

1. etape

2. etape

3. etape

4. etape

5. etape

6. etape

Resultater

Samlede stilling

Pointkonkurrencen

Holdkonkurrencen

Eksterne henvisninger 
 
 

2017
UCI Europe Tour 2017
Winogradsky-søjle

En Winogradsky-søjle er en metode til dyrkning af både aerobe cyanobakterier, alger og bakterier samt anaerobe svovlbakterier i et lille økosystem, opfundet i 1880'erne af den russiske videnskabsmand Sergej Vinogradskij.

Bakteriologi
Teknologi
Økologi
Økosystem
Stofkredsløb
Edwin Hatch

Edwin Hatch (født 4. september 1835 i Derby, død 10. november 1889 i Oxford) var en engelsk kirkehistoriker. 

Oprindelig var Hatch nonkonformist, men han droges under sine studier i Oxford over til Church of England ved John Cale Millers indflydelse. 1857—59 var han præst i London, 1859 modtog han en kaldelse til professor i klassiske sprog i Toronto i Canada. I 1862 blev han leder af den højere skole i Quebec, 1867 professor i Oxford. Han var en virksom medarbejder ved Dictionary of Christian Antiquities, men størst berømmelse fik han ved sine Bampton Lectures 1880: The Organisation of the Early Christian Church, hvor han gjorde gældende, at benævnelserne presbyter, og episkopos i den ældste kirke var udtryk for de ledendes forskellige i funktioner, nemlig presbyter som den åndelig ledende, episkopos som menighedens skatmester. Blandt hans øvrige værker mærkes: The Growth of Church Institutions (1887) og Greek Influence on Christianity (Hibbert Lectures 1888, udgivne 1890).

Kilder 

  

Kirkehistorikere
Teologer fra England
Professorer fra Storbritannien
Ansatte ved University of Oxford
Personer fra Derby
Briter i 1800-tallet
Franz Hauser

Franz Hauser (født 12. januar 1794 ved Prag, død 14. august 1870 i Freiburg) var en østrigsk musiker. 

Hauser studerede oprindelig jura. Han var 1817—37 operasanger (baryton) ved forskellige tyske scener, senere sanglærer i Wien og ledede 1846—64 konservatoriet i München. Hauser, der har skrevet en Gesanglehre für Lehrende und Lernende (1866), havde et særligt navn som Bach-kender; hans katalog over Bachs værker og en righoldig samling af Bachske autografer var i sin tid meget benyttet. Moritz Hauptmann udgav Briefe an Franz Hauser (2 bind, Leipzig 1871).

Kilder 

  

Operasangere
Sangere fra Østrig
Musikpædagoger
Østrigere i 1800-tallet
Liv Bernhoft Osa

Liv Bernhoft Osa  (født 3. marts 1957 på Voss) er en norsk teater- og filmskuespiller.

Hun er uddannet ved Statens teaterhøgskole, og har været tilknyttet Nationaltheatret siden 1979. Hun har også arbejdet for Det norske teatret og Torshovteatret. Hun har medvirket i adskillige film og indlæst flere lydbøger. Disse indbefatter bl.a. Kjærlighet af Toni Morrison og Is-slottet af Tarjei Vesaas for Lydbokforlaget.

For rollen som Fru Fåttnok i stykket Uskykld fik hun i 2011 Heddaprisen for bedste kvindelige birolle.

For rollen som Alma i filmen Pyromanen fik hun i 2016 Amandaprisen for bedste kvindelige skuespiller.

Familie 

Hun er datter af Sigbjørn Bernhoft Osa (1910–90) og Anne Heggtveit (1920–2011). Hun var tidligere gift med filminstruktøren Pål Løkkeberg (1934–98).

Filmografi

Film 
 1983: Hockeyfeber - Vera
 1984: Snart 17 - Ekspeditrise
 1994: Trollsyn - Mor
 1998: Madeline (amerikansk)
 2004: Uno - Mona
 2007: Svein og Rotta og UFO-mysteriet - Dora
 2013: Detektiv Downs - Rita Stjernen 
 2016: Pyromanen - Alma

Tv-serier 
 1977: Lykkespill - Wenche Foss som ung
 1987: Pilen flyttebyrå - Anita
 1990: Den svarta cirkeln (svensk)
 1991: Fedrelandet - Rakel
 1994: Vestavind - Emma Engan Nedrebø
 1996: Familiesagaen de syv søstre - Charlotte Zimmermann
 2002: Tiden før Tim - Ninas mor
 2002: Jul på Månetoppen - Nissemor
 2008-2009: Honningfellen - Åsa Nymann
 2011: Taxi - Annes mor 
 2014: Mammon - Advokat Runa Torgersen
 2015: Kampen for tilværelsen - Schreiner

Kortfilm  
 2000: Fly

Kilder

Eksterne henvisninger 
 
 Biografi   hos Nationaltheatret

Filmskuespillere fra Norge
Teaterskuespillere fra Norge
Lydbogsindlæsere
Tv-skuespillere fra Norge
Kidnapning (film fra 2017)

Kidnapning er en dansk familiefilm fra 2017, instrueret af Frederik Meldal Nørgaard.

Filmen er baseret på Bjarne Reuters bog Kidnapning og er den første i serien om Bertram.

Medvirkende 
 Luca Reichardt Ben Coker som Bertram
 Alfred Larsen som Anders
 Samuel Hallas som Oskar
 Mette Pedersen som Winni
 Brian Lykke som Onkel Georg
 Therese Damsgaard som Mor
 Anders Brink Madsen som Far
 Cornelius Müller som Bernard
 Christian Mosbæk som Mikkelsen
 Kristian Ibler som Bernards far

Se også 
 Kidnapning (film fra 1982)

Eksterne henvisninger 
 

Danske film fra 2017
Familiefilm fra Danmark
Filmgenindspilninger
Pyromanen

Pyromanen er en norsk dramafilm fra 2016. Filmen er instrueret af Erik Skjoldbjærg. Filmen blev vist ved Toronto International Film Festival 2016.

Filmen fik tre nomineringer ved Amandaprisen 2016.

Medvirkende 
 Per Frisch som Ingemann
 Agnes Kittelsen som Elsa
 Trond Nilssen som Dag
 Liv Bernhoft Osa som Alma
 Henrik Rafaelsen som Lensmann Johansen
 Per Tofte - Olav
 Gerdi Schjelderup - Johanna

Kilder

Eksterne henvisninger 
 

Norske film fra 2016
Dramafilm fra Norge
Klassefesten 3 - Dåben

Klassefesten 3 - Dåben er en dansk komediefilm fra 2016, instrueret af Birger Larsen og den har Nikolaj Kopernikus, Anders W. Berthelsen og Troels Lyby i hovedrollerne. Den er efterfølgeren til Klassefesten 2 - Begravelsen fra 2014.

Medvirkende 
Nicolaj Kopernikus som Niels
Anders W. Berthelsen som Andreas
Troels Lyby som Thomas
Stephania Potalivo som Nina
Therese Glahn som Hanne
Nikolaj Steen som Christian
Andrea Vagn Jensen som Jette
Signe Skov som Lærke
Iben Dorner som Vibeke
Søren Thomsen som Axel
Vincent Groos som Victor
Jakob Fauerby som Morten

Indspilning 
Filmen begyndte sine optagelser i sommeren i august måned, og sluttede omkring oktober 2015

Den er optaget på Vallekilde Højskole i Hørve.  
 
Udover det, er scenen, hvor Niels, Andreas og Thomas er på vej ud til højskolen med Andreas far Axel på slæb i hestetraileren, laver de et kort stop for at skifte Axels ble. Den lille korte scene er optaget i Risby 2620 på Ledøjevej, ved en indkørsel, der er belagt med grus, ved Vikingelandsbyen.

Eksterne henvisninger 

Komediefilm fra Danmark
Danske film fra 2016
Dansksprogede film
CRO Race

CRO Race, tidligere Kroatien Rundt, er et kroatisk etapeløb i landevejscykling. Løbet blev for første gang afholdt i 1994. Løbet er en del af UCI Europe Tour, hvor det af UCI er rangeret som 2.1.

Vindere

Eksterne henvisninger
 

 
Etableret i 1994
Lajla (1937)

Lajla er en dansk dramafilm fra 1937, instrueret af George Schneevoigt

Medvirkende 
Aino Taube som Lajla
Ingjald Haaland som Aslak
Siri Schneevoigt som Aslaks lpme
Tryggve Larssen som Jampa, ulvejæger
Robert Johnson som Kosti, rig lap
Peter Höglund som Mellet, Kostis søn
Carl Deurell som Hjort, præst
Åke Ohberg som Anders Hjort
Solvejg Hedengran som Inger Hjort
Finn Bernhoft som Lind, handelsmand
Lilly Larson-Lund som Linds kone
Ingeborg Brekke som Magga, tjenestepige
Otto Landahl som Pastor Borg

Eksterne henvisninger 

Danske film fra 1937
Dramafilm fra Danmark
Film instrueret af George Schnéevoigt
Film fra Danmark (administrationskategori)
Rotvælsk

Rotvælsk var et hemmeligt sprog (også kendt som et kryptolekt), der blev talt i Danmark fra tidlig moderne tid indtil begyndelsen af det 20. århundrede. Rotvælsk var også kendt under adskillige andre navne. Det er nu uddødt. Rotvælsk blev brugt af en social gruppe, kaldet natmændsfolk, som lavede simpelt håndværk, nedgørende og urent arbejde eller tiggede for at overleve. Både den sociale gruppe og sproget ændredes gennem århundrederne, men forblev forbundet med kriminalitet, utugt, fattigdom og lav social status i øjnene af den øvrige befolkning. Den sociale gruppe og deres sprog er ofte blevet forvekslet med romaer og sproget romani, selvom natmændsfolket ikke synes at have haft en anden etnisk oprindelse end de fleste danskere på det tidspunkt.

Sproget bestod af fremmede og/eller forvrængede ord, der erstattede danske ord, samtidig med at sætningsstrukturen af talernes danske dialekt bibeholdtes. 

Sproget blev sandsynligvis brugt til hemmelig kommunikation i udenforståendes nærværelse og til at styrke solidariteten inden for den sociale gruppe.

Kilder 

Dansk sprog
Anneliese Michel

Anneliese Michel (født 21. september 1952, død 1. juli 1976) var en ung tysk kvinde, der døde i 1976 af undernæring efter et års lang eksorcisme, foretaget af en katolsk præst. Hendes familie og præsten blev anklaget for vanrøgt og mord på hende.

Epilepsi 
Da hun blev 16 år gammel fik hun et alvorligt anfald. Anfaldet var så voldsomt at hun fik stillet diagnosen epilepsi. De startede med at give hende medicin men det hjalp ikke. Nogle år senere fik hun flere anfald. Men disse anfald var værre. Hun fortalte at hun flere gange om dagen så djævlehoveder der gemte sig rundt omkring.

Stemmer 
Hun hørte flere gange om dagen onde stemmer. De onde stemmer fortalte hende at når hun døde, ville hun komme til at brænde i helvede.

Psykiatrisk afdeling 
Anneliese Michel blev meget deprimeret, og indlagt på psykiatrisk afdeling, med en alvorlig depression. De behandlede hende, med medicin mod hendes anfald og depression. Men anfaldene fortsatte, og hendes depression blev værre. Da en sygeplejerske kom ind på hendes værelse med et kors i hånden, begyndte hun at råbe og skrige. Selvom hun havde været meget religiøs, kunne hun slet ikke klare at se på korset.

Eksorcisme 
Hendes familie spurgte en præst om hjælp, men kirken var ikke villig til at kalde noget for en dæmon. Det skal undersøges grundigt først. Først skulle Anneliese igennem en psykiatrisk evaluering. Derefter skulle hun igennem flere teste. Først derefter kunne de konstatere at hun var besat af et dæmon. Selvom hun havde fået hjælp af en præst blev det værre. Da en sygeplejerske kom ind på hendes værelse var hun blevet tynd, hun skar i sig selv og sad og drak sit eget urin. Anneliese begyndte også at samle insekter som hun dræbte og spiste bagefter. Præsten ved navn Ernst aflagde et besøg hos hende. Det første Ernst skrev i sin bog var Anneliese ligner ikke en epileptiker . Ernst fik Anneliese flyttet hjem. Ernst spurgte biskoppen om tilladelse til at begynde eksorcismen. Han fik lov til at begynde på eksorcisme.

Der er ikke blevet udgivet nogle detaljer om hvad der foregik under eksorcismen, men de ting man ved er at det varede i 10 måneder, med 1-2 behandlinger om ugen.

Anneliese nægtede at spise og hendes stemme ændrede sig fuldstændigt og hendes familie kunne slet ikke genkende hende.

Død 
Da hun døde vejede hun 30 kilo og hun kunne slet ikke bevæge sig. Ingen kunne genkende hende, og hendes familie mente at det var dæmonen der dræbte hende.

Sigtelse 
Et par måneder senere blev Ernst og Annelieses familie sigtet for mordet på Anneliese. Andre mente at hun var psykisk syg og ikke var besat af en dæmon.

Eksterne henvisninger

Referencer 

Kriminalitet i Tyskland
Katolikker fra Tyskland
Palle alene i Verden (film)

Palle alene i Verden er en dansk børnefilm fra 1949, instrueret af Astrid Henning-Jensen

Medvirkende 
Lars Henning-Jensen som Palle
Lily Broberg som Palles mor

Eksterne henvisninger 

Danske film fra 1949
Børnefilm fra Danmark
Kortfilm fra Danmark